750 millió forintból készítenék elõ Gyõr közösségi közlekedését
Durván háromnegyed milliárd forintos pályázati pénzbõl fejlesztené elsõ lépésben a helyi közlekedést a gyõri önkormányzat úgy, hogy önrészt nem kell vállalnia a finanszírozásban.
Több mint 750 millió forint pályázati pénzbõl készítené elõ a városi és az elõvárosi közösségi közlekedés fejlesztését Gyõr - olvasható a Borkai Zsolt (Fidesz-KDNP) polgármester által jegyzett, a közgyûlés elé pénteken kerülõ elõterjesztésben.
A pályázathoz nélkülözhetetlen elõzetes tanulmányban biztosan helyet kapna az elõvárosi kötöttpályás közlekedési rendszer kialakításának kérdése, ehhez kapcsolódóan a helyi és helyközi autóbusz-közlekedés rendszerének újragondolása, valamint az intermodális csomópontok kialakításának lehetõsége.
Az elõterjesztés úgy fogalmaz, hogy "ezen pályázati csomag keretében többek között Debrecen, Hódmezõvásárhely, Szeged, Pécs és Kecskemét városai is nyertek projekt-elõkészítési támogatást, valamint más városokon túl Budapest is öt nagyprojekttel pályázik".
A dokumentum szerint Gyõrnek késlekedni való ideje nagyon nincsen, mivel a Nemzeti Fejlesztési Ügynökséggel történt egyeztetés során kiderült: a megyeszékhely pályázatát legkésõbb április végén, május elején be kell nyújtani, különben lemaradhat errõl a soha vissza nem térõ lehetõségrõl.
A lehetõség valóban több mint kecsegtetõ, hisz Gyõr úgy fejlesztheti (közösségi) közlekedését elsõ körben, hogy önrészt nem kell vállalnia - magyarán 0 forinttal kell beszállnia -, miközben több mint háromnegyed milliárdot nyerhet.
Ha sikerrel jár Gyõr a pályázaton, akkor a projektek megvalósításának tervezett ideje idén szeptembertõl jövõ augusztusig tartana.
A kisalfold.hu online tudósít az április 29-i, pénteki közgyûlésrõl!
közgyûlés Kisalföld Volán Borkai Zsolt Gyõr önkormányzat